|  |  |
| --- | --- |
| **Tárgy:** | **Szellemi Örökség, Nemzetiségi és Térségi Kapcsolatok Szakmai Bizottsága NYILVÁNOS ülése** |
| **Helyszín:** | **Polgármesteri Hivatal I. emeleti Kistanácskozó** |
| **Időpont:** | **2025. április 23-án 11:00 órakor** |
| **Jegyzőkönyv-****vezető:** | **Koncz-Háda Éva** |
| **Jelenléti ív** | **Név** | **Aláírás** | **Megjegyzés** |
|  | **DR. DANKA LAJOS** |  | képviselő, a **bizottság elnöke** |
|  | **LENKAI NÓRA** |  | képviselő, a bizottság tagja |
|  | **BERÉNYI ATTILA** |  | külső szakértő, a bizottság tagja |
|  | **KOCSIS BENCE** |  | külső szakértő, a bizottság tagja |
|  | **MÉSZÁROS TIBOR** |  | külső szakértő, a bizottság tagja |
|  | **SALY ANTAL** |  | külső szakértő, a bizottság tagja |
|  | **VERSEGI VALENTIN** |  | külső szakértő, a bizottság tagja |

**ÁLLANDÓ MEGHÍVOTTAK**

|  |  |  |  |
| --- | --- | --- | --- |
|  | DR. NEMÉNY ANDRÁS |  | polgármester |
|  | DR. LÁSZLÓ GYŐZŐ |  | alpolgármester |
|  | HORVÁTH SOMA |  | alpolgármester |
|  | DR. HORVÁTH ATTILA  |  | alpolgármester |
|  | DR. KÁROLYI ÁKOS |  | jegyző |
|  | BABICSNÉ DR. TŐKE ERZSÉBET |  | aljegyző |

|  |  |  |  |
| --- | --- | --- | --- |
|  | NAGYNÉ DR. GATS ANDREA |  | Jogi és Képviselői Osztály vezetője |
|  | DR. HORVÁTH ILDIKÓ  |  | Jogi és Képviselői Osztály, Jogi Iroda vezetője  |
|  | DR. SZALAI GERGŐ |  | Jogi és Képviselői Osztály, Jogi Iroda, jogász |
|  | DR. GYURÁCZNÉ DR. SPEIER ANIKÓ |  | Városüzemeltetési és Városfejlesztési Osztály vezetője  |
|  | STÉGER GÁBOR |  | Közgazdasági és Adó Osztály vezetője  |
|  | VINCZÉNÉ DR. MENYHÁRT MÁRIA  |  | Egészségügyi és Közszolgálati Osztály vezetője |
|  | FRIEDL TAMÁS |  | SZMJV Német Önkormányzatánakelnöke  |
|  | JURASITS FERENC  |  | Szombathelyi Horvát Nemzetiségi Önkormányzat elnöke  |
|  | DR. SZIKLAI BEÁTA  |  | Szombathelyi Szlovén Önkormányzat elnöke  |
|  | SZIRMAI RÓBERT |  | SZMJV Roma Nemzetiségi Önkormányzatának elnöke |

**NAPIRENDEK ELŐADÓI, MEGHÍVOTTAK**

|  |  |  |
| --- | --- | --- |
| **NÉV** | **ALÁÍRÁS** | **MEGJEGYZÉS** |
| Gáspárné Farkas Ágotakönyvvizsgáló |  |  |
| Csató Kataigazgató |  | Mesebolt Bábszínház |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

**I.**

**NYILVÁNOS ÜLÉS**

**Dr. Danka Lajos, a bizottság elnöke:** Az ülést megkezdjük 11:00 perckor. Köszöntöm a megjelenteket, a bizottság tagjait, előadóinkat, illetve az előkészítő munkatársakat. Megállapítom, hogy a bizottság határozatképes 7 fővel, minden tagja jelen van, nincs hiányzó. Felkérem Lenkai Nóra képviselő társamat szokásunknak megfelelően, hogy a jegyzőkönyv-hitelesítést vállalja el. Kérdezem a bizottság tagjait, hogy a napirendhez további javaslatok vannak-e? Az előterjesztések megtárgyalásának helyére van-e módosító indítvány, illetve arra, hogy levegyünk valamit a napirendről? Ha nincs, akkor szavazzunk a kiküldött napirendről. Ki az, aki elfogadja? Kérem kézfelemeléssel jelezze. Egyhangú igen szavazattal elfogadtuk a napirendet.

*A szavazásnál 7 fő bizottsági tag volt jelen.*

*A Bizottság 7 egyhangú igen szavazattal a napirendet elfogadta, és az alábbi határozatot hozta:*

**31/2025. (IV. 23.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága napirendjét az alábbiak szerint fogadta el:

**NYILVÁNOS ÜLÉS**

**1./ Javaslat Szombathely Megyei Jogú Város Önkormányzata 2025. évi költségvetéséről szóló 4/2025. (II.28.) önkormányzati rendelet I. számú módosításának megalkotására** /*Közgyűlés 2./napirend/*

 **Előadók:** Stéger Gábor, a Közgazdasági és Adó Osztály vezetője

**Meghívott:** Gáspárné Farkas Ágota könyvvizsgáló

**2./ Javaslat a Mesebolt Bábszínház pályázaton történő részvételének jóváhagyására** /*SAJÁT-Két Közgyűlés közötti kiosztandó/*

 **Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

 **Meghívott:** Csató Kata, a Mesebolt Bábszínház igazgatója

**Felelős:** Dr. Danka Lajos, a Bizottság elnöke

**Határidő:** azonnal

**Dr. Danka Lajos, a bizottság elnöke:** Az 1. sz. napirendi pontunk tárgyalása következik:

**1./ Javaslat Szombathely Megyei Jogú Város Önkormányzata 2025. évi költségvetéséről szóló 4/2025. (II.28.) önkormányzati rendelet I. számú módosításának megalkotására** /*Közgyűlés 2./napirend/*

**Dr. Danka Lajos, a bizottság elnöke:** A Közgyűlés a 11/2025. (I. 30.) Kgy. sz. határozatában kinyilvánította azon szándékát, hogy a VOLÁNBUSZ Zrt. (jogutódja MÁV Személyszállítási Zrt.), mint felperes és Szombathely Megyei Jogú Város Önkormányzata, mint alperes között a 2020. és 2021. évekre vonatkozóan személyszállítási közszolgáltatási ellentételezés megfizetése iránt folyamatban lévő perek perbeli egyezségkötést követően megszüntetésre kerüljenek. Ennek előkészítésére a felek tárgyalásokat folytattak, ennek eredményeként elkészült az egyezség alapját képező, a Közgyűlés zárt ülésén tárgyalandó megállapodás. A megállapodás hatálybalépésének feltétele, hogy Önkormányzatunk rendelkezzen a Kormány ügylethez kapcsolódó előzetes hozzájárulásával. A rendeletmódosítás és a hozzá kapcsolódó határozat a fentiek végrehajtására vonatkozó javaslatokat tartalmazza. Ha valaki átnézte az előterjesztést, akkor látta, hogy Kormány engedélyéhez szükséges módosításokról van szó. Sosem értettem egyet a centralizálásával ilyen szinten az önkormányzatok gazdálkodásának. Úgy néz ki, hogy a kormányzat ebben az irányban mozdul el teljes egészében, megkötve ezzel az önkormányzatoknak az önálló működését, illetve gazdálkodását. Ennek megvan az előnye és a hátránya is. Azt gondolom, hogy a bizottság tagjai azt az álláspontot elfogadják, hogy ezt a peres kérdést rendezni kell a MÁV-val, mint a Volán jogutódjával. Régóta lóg a feje fölött az Önkormányzatnak. Erre megoldási lehetőség van, miután Lázár miniszter úrral egyeztetés történt. Az előterjesztőknek van-e hozzáfűzni valójuk? Nincs. Van-e észrevétele a bizottság tagjainak? Nincs, akkor szavazásra bocsátom. Egy rendelettervezetünk és egy határozati javaslatunk van. Ki az, aki támogatja? Kézfelemeléssel jelezze. 6 igen és 1 tartózkodással elfogadtuk a rendelettervezetet.

*A szavazásnál 7 fő bizottsági tag volt jelen.*

*A Bizottság 6 igen szavazat és 1 tartózkodás mellett a javaslatot elfogadta, és az alábbi határozatot hozta:*

**32/2025. (IV.23.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága a „*Javaslat Szombathely Megyei Jogú Város Önkormányzata 2025. évi költségvetéséről szóló 4/2025. (II.28.) önkormányzati rendelet I. számú módosításának megalkotására*” című előterjesztést megtárgyalta, és a rendelettervezetet az előterjesztésben foglaltak szerint javasolja a Közgyűlésnek elfogadásra.

**Felelős:** Dr. Danka Lajos, a Bizottság elnöke

 /a végrehajtás előkészítéséért:

 Stéger Gábor, a Közgazdasági és Adó Osztály vezetője/

**Határidő:** 2025. április 30.

**Dr. Danka Lajos, a bizottság elnöke**: A 2025. évi költségvetési évre, és az azt követő évekre várható saját bevételek és az adósságot keletkeztető ügyletekből eredő fizetési kötelezettségek összegének megállapításáról szóló határozati javaslatról szavazzunk. Ki az, aki támogatja? Kérem kézfelemeléssel jelezze. 6 igen és 1 tartózkodással elfogadtuk a határozati javaslatot.

*A szavazásnál 7 fő bizottsági tag volt jelen.*

*A Bizottság 6 igen szavazat és 1 tartózkodás mellett a javaslatot elfogadta, és az alábbi határozatokat hozta:*

**33/2025. (IV.23.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága a „*Javaslat Szombathely Megyei Jogú Város Önkormányzata 2025. évi költségvetéséről szóló 4/2025. (II.28.) önkormányzati rendelet I. számú módosításának megalkotására*” című előterjesztést megtárgyalta, és az Önkormányzat saját bevételeinek és az adósságot keletkeztető ügyleteiből eredő fizetési kötelezettségeinek a 2025. évi költségvetési évre, és az azt követő évekre várható összegének megállapításáról szóló határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Dr. Danka Lajos, a Bizottság elnöke

 /a végrehajtás előkészítéséért:

 Stéger Gábor, a Közgazdasági és Adó Osztály vezetője/

**Határidő:** 2025. április 30.

**Dr. Danka Lajos, a bizottság elnöke:** Következik a 2. sz. napirendi pontunk tárgyalása.

**2./ Javaslat a Mesebolt Bábszínház pályázaton történő részvételének jóváhagyására** /*SAJÁT-Két Közgyűlés közötti kiosztandó/*

**Dr. Danka Lajos, a bizottság elnöke:** A Mesebolt Bábszínházaz Európai Együttműködésű Projekt önrészt igénylő pályázaton, mint partnerintézmény kíván részt venni több nemzetközi együttműködővel közösen. A költségvetése 250.000, -EUR, melyből az előterjesztésben foglaltak szerint a Bábszínház önerőt vállal. A projekt 3 évre szól. A 14-18 év közötti generáció színházlátogatási szokásait, preferenciáit, korosztályi sajátosságait, érdeklődését és megszólítási lehetőségeit vizsgálja, természetesen színházi fókuszon keresztül. Az előterjesztés egy határozati javaslatot tartalmaz. Kérdezem, hogy az előterjesztéshez a bizottság tagjainak van-e észrevétele? Ha nincs, akkor szavazunk. Aki támogatja, az kézfelemeléssel jelezze. Egyhangú igen szavazattal a bizottság tagjai támogatják a pályázaton való részvételt.

*A szavazásnál 7 fő bizottsági tag volt jelen.*

*A Bizottság 7 egyhangú igen szavazattal a javaslatot elfogadta, és az alábbi határozatokat hozta:*

**34/2025. (IV.23.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága „Javaslat a Mesebolt Bábszínház pályázaton történő részvételének jóváhagyására” című előterjesztést megtárgyalta, és a Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 68.§ 5. pontjában meghatározott feladatkörében eljárva, jóváhagyásra javasolja a Közgyűlés számára a Mesebolt Bábszínház partnerintézményként történő részvételét az Európai Együttműködésű Projekt (European Cooperation Projects) CREA-CULT-2025-COOP-1elnevezésű – önrészt igénylő - pályázaton, önkormányzati többletforrás biztosítása nélkül.

**Felelős:**  Dr. Danka Lajos, a Bizottság elnöke

 Dr. Nemény András polgármester

 Horváth Soma alpolgármester

 (a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője,

 Csató Kata, a Mesebolt Bábszínház igazgatója)

**Határidő:** 2025. 04.30.

**Dr. Danka Lajos, a bizottság elnöke:** Van-e a bizottság tagjainak egyéb megjegyzése, észrevétele? Ha nincs akkor a bizottsági ülést 11:08 perckor bezárom. Köszönöm a részvételt.

Szombathely, 2025. április 23.

 **(: Lenkai Nóra:) (: Dr. Danka Lajos :)**

 a bizottság tagja a bizottság elnöke

 (Aláírva: ) (Aláírva: )